
s  javnošću   
o

NACRTA PROGRAMA ODVOJENOG PRIKUPLJANJA OTPADA OSJEČKO-BARANJSKE ŽUPANIJE ZA SAVJETOVANJE S JAVNOŠĆU

Osječko-baranjska županija, Upravni odjel za zaštitu okoliša u postupku izmjene Plana gospodarenja otpadom Osječko-baranjske županije („Županijski glasnik“ broj 134/24. – u daljnjem tekstu: Plan) izrađuje Program odvojenog prikupljanja otpada Osječko-baranjske županije (u daljnjem tekstu: Program) kao sastavni dio – prilog Plana, a u svrhu ispunjenja uvjeta za pripremu i prijavu projektnog prijedloga „Izgradnja regionalnog centra za gospodarenje otpadom Orlovnjak“ za sufinanciranje iz Programa Konkurentnost i kohezija 2021.-2027., sve temeljem Zaključka Županice Osječko-baranjske županije, KLASA: 351-01/25-02/2, URBROJ: 2158-02-26-6) od 7. siječnja 2026. godine.
   
Nadležno upravno tijelo za provedbu postupka savjetovanja s javnošću i nositelj izrade Programa je Upravni odjel za zaštitu okoliša Osječko-baranjske županije. Nakon provedenog postupka nabave za stručnog izrađivača Programa odabran je EKONERG - institut za energetiku i zaštitu okoliša d.o.o. iz Zagreba, kao ovlaštenik za stručne poslove.

Program odvojenog prikupljanja otpada Osječko-baranjske Županije sadrži sve bitne informacije propisane zakonskom regulativom u području gospodarenja otpadom na razini Europske unije, Republike Hrvatske i Osječko-baranjske županije te obuhvaća sljedeća poglavlja: Uvod, Opis postojećeg stanja odvojenog prikupljanja otpada na području OBŽ, Mjere i aktivnosti za unaprjeđenje sustava odvojenog prikupljanja otpada, Praćenje učinkovitosti sustava odvojenog prikupljanja i korektivne mjere, Rokovi i nositelji izvršenja Programa.

Postupak savjetovanja s javnošću provodi se, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) i Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), objavom Nacrta na internetskoj stranici Osječko-baranjske županije u trajanju od 30 dana, i to od 27. travnja 2026. do 26. svibnja 2026. godine.  
Tijekom trajanja javnog uvida javnost i zainteresirana javnost svoja mišljenja, prijedloge i primjedbe može upisati u Obrazac za sudjelovanje javnosti dostupan na internetskoj stranici Osječko-baranjske županije i dostaviti elektroničkom poštom na adresu: okolis@obz.hr ili redovnom poštom na adresu: Osječko-baranjska županija, Upravni odjel za zaštitu okoliša, Europske avenije 11, Osijek.

Stoga, pozivamo vas na sudjelovanje u postupku savjetovanja, za što vam je na raspolaganju utvrđen Nacrt Programa i Obrazac sudjelovanja u savjetovanju s javnošću.
· Nacrt Programa
· Obrazac sudjelovanja u savjetovanju s javnošću
